ધરમ ગુલાટી (રણવીર સિંહ) સ્ટૅન્ડઅપ કૉમેડિયન બનવા દિલ્હીથી પૅરિસ આવે છે, પરંતુ કૉમેડિયન બનતાં પહેલાં તે પ્રેમી બની જાય છે અને સાંગોપાંગ શાયરા ગિલ (વાણી કપૂર)માં ડૂબી જાય છે. બેઉ જણ મળીને આખું પૅરિસ રીતસર માથે લે છે. પોલીસને લાફો મારી દે, રખડે, ડાન્સ કરે, હોટેલમાં નંગુપંગુ પકડાય, લાઇબ્રેરીમાં-પાર્ટીઓમાં ઉઘાડા ડાન્સ કરે, રાતોરાત લિવર ફેલ થઈ જાય એટલો દારૂ પીએ, ગિનેસ બુકવાળા રેકૉર્ડ ફાડી આપે એટલાં બધાં ચુંબનો કરે, સેન્સરની કૃપાથી બન્ને પાર વિનાનો સેક્સ કરે અને મા-બાપને અંગૂઠો બતાવીને લિવ-ઇનમાં પણ રહે. પછી ઍઝ યુઝ્અલ બન્ને ઝઘડે, અલગ થાય, બીજાં પાત્રો શોધે. પછી સવાલ થાય કે હવે જે ફીલિંગ થઈ રહી છે એ સાચો પ્રેમ છે?